Румен Ченков
Предчувствие за лято

chitanka.info

Като огнище свети във очите

залезът със пурпурен отблясък.

В разперените клони на върбите

се гонят врани и се чува крясък.

И вятър скита в клоните оголени,

отчайващо самотен и безпътен.

Фучи отново. Вечно недоволен е.

А там, от изток, се дочува тътен.

Ще завали, паважите ще светнат;

измити от праха, ще се усмихнат.

Градът ще стане чист и спретнат,

а уморена, бурята ще стихне.

2006 г.

Добрич

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.